12/08/2011 | Administración LocalMunicipal
Lousame
Bases convocatoria para concesión de subvencións en materia de axudas para transporte escolar. Curso 2010/2011

A Xunta de Goberno Local do Concello de Lousame, en sesión de data 26 de xullo de 2011, acordou efectuar a convocatoria pública e aprobar as bases “Bases da convocatoria para a concesión de subvencións en materia de axudas para transporte escolar, ano 2010/2011”, que se insiren a seguir: As presentes bases teñen por obxecto establecer as normas reguladoras para a concesión de axudas, en réxime de concorrencia competitiva, daquel alumnado que, empadroado e con residencia efectiva no Concello de Lousame, curse estudios universitarios ou de ciclos superiores durante o curso 2010/2011. A subvención ten por finalidade favorecer o desprazamento do alumnado empadroado e con residencia efectiva en Lousame que curse estudos Universitarios ou de Ciclos Superiores. Poderán ser obxecto de subvención os gastos de transporte daquel alumnado que curse Estudios Universitarios ou estudios de Ciclo Superior en centros públicos, no curso 2010/2011. O crédito orzamentario ó que se imputa a subvención é a aplicación orzamentaria 3.480.00 e a contía total máxima das subvencións convocadas ascende a 4.000,00 €. – Estar empadroado/a e con residencia efectiva no Concello de Lousame, cun mínimo dun ano de antigüidade. – Cursar estudios Universitarios ou de Ciclo Superior no curso académico 2010/2011. – Non superar a unidade familiar a renda per cápita anual de 9.000,00 euros. Ós efectos da presente convocatoria entenderase por unidade familiar os proxenitores, fillos menores de idade, fillos maiores con discapacidade e fillos solteiros menores de 25 anos que convivan coa familia. Ademais dos requisitos incluídos no apartado anterior, será preciso que a puntuación global obtida polo/a solicitante en virtude do disposto na base décima “Criterios de valoración de solicitudes” o sitúe dentro do crédito orzamentario dispoñible. En caso de obter igual puntuación, daráselle prioridade á renda per cápita máis baixa. O Concello de Lousame aboará as axudas ás persoas solicitantes que reúnan os requisitos previstos nesta orde, segundo a renda per cápita familiar no ano 2009: – Renda per cápita familiar ata 5.400,00€: 250,00€ – Renda per cápita familiar dende 5.400,01 ata 9.000,00€: 150,00€ O órgano competente para a instrución do expediente é a concelleira delegada de educación. O órgano competente para resolver será a Xunta de Goberno Local. As solicitudes formularanse no modelo que figura como Anexo desta convocatoria. Dirixiranse ó Sr. alcalde – presidente do Concello, e presentaranse no Rexistro de Entrada do Concello, no prazo de vinte días naturais desde a publicación da convocatoria no Boletín Oficial da Provincia. Deberá acompañarse a solicitude dos seguintes/documentos: – Fotocopia do D. N. I. do/a estudante, e da persoa que o representa no caso de menores de idade. – Acreditación da condición de estudante mediante a entrega de copia cotexada da matrícula do curso actual, xunto coa carta de pagamento ou, no seu defecto, certificado do centro onde figure curso académico, nome do alumno, materia que estuda, e que ten aboado ou está exento do pago das taxas correspondentes. – Certificación de empadroamento da unidade familiar. – Fotocopia do Libro de Familia – Certificacións de imputación de IRPF correspondente ao exercicio 2009 expedida pola Axencia Tributaria, de tódolos membros computables da unidade familiar que obteñan ingresos de calquera natureza. – Certificados de pensións anuais expedidas polo Instituto Nacional da Seguridade Social correspondente ó ano 2009, ou outro Organismo Oficial. – Certificación bancaria da conta corrente da persoa interesada, para o ingreso da axuda, si é o caso. Documentación complementaria: – No caso de discapacidade dalgún dos membros da unidade familiar incluídos na solicitude deberá acompañarse copia cotexada dun dos seguintes documentos: o Certificado emitido polo órgano competente do grao de minusvalía cunha porcentaxe igual ou superior ao 33%. o Resolución ou certificado emitido pola Seguridade Social de pensión de incapacidade Permanente nos graos de total, absoluta ou grande invalidez, ou, o Documentación acreditativa da condición de pensionista de clases pasivas cunha pensión de xubilación ou retiro por incapacidade permanente para o servizo ou inutilidade. – No caso de familia numerosa: copia cotexada do título de familia numerosa en vigor. – No caso de situacións de desemprego: certificación do INEM. – No caso de separación ou divorcio: copia cotexada da sentenza xudicial. Unha vez rematado o prazo de presentación de solicitudes a Concelleira Delegada da Área de Educación procederá ó exame das solicitudes presentadas, que implicará a comprobación previa para verificar que as persoas solicitantes reúnen os requisitos esixidos. No caso de que algunha das solicitudes tivese algún erro ou omisión subsanable, seralle comunicado a persoa interesada para que no prazo máximo e improrrogable de dez días hábiles poida emendar a falta. Se os erros non se corrixisen ou non se cumprisen os requisitos mínimos establecidos, non se admitirá a solicitude. Rematada a dita comprobación, procederá ó estudo e valoración das solicitudes e emitirá unha Proposta que deberá ser aprobada e resolta definitivamente polo órgano competente. O prazo de resolución e notificación será de 3 meses dende a data de finalización da presentación de solicitudes, e deberá conter a relación de solicitantes para os que se propón a concesión da subvención. A resolución definitiva notificarase ás persoas interesadas que foran propostas como persoas beneficiarias na fase de instrución, para que no prazo de dez días naturais comuniquen a súa aceptación. Ó vencemento do prazo máximo sen haberse notificado a resolución lexítima ás persoas interesadas, entenderase desestimada por silencio administrativo a solicitude de concesión da subvención. O acto de resolución da subvención esgota a vía administrativa. De acordo co que dispón o artigo 116 da Lei 30/1992, de 26 de novembro, poderá interpoñerse recurso potestativo de reposición ante [o Alcalde/Pleno] deste Concello, no termo dun mes a contar desde o día seguinte da recepción da notificación, ou ben directamente recurso contencioso administrativo ante o Xulgado do Contencioso – Administrativo competente. A valoración das solicitudes realizarase aplicando o seguinte baremo: 1º SITUACIÓN SOCIO-FAMILIAR 1.1 - Por cada membro da unidade familiar: 2 ptos.1.2 - Por cada membro da unidade familiar, afectado por minusvalía física, psíquica ou sensorial: 2 ptos.1.3 - Pola condición de familia monoparental: 3 ptos.1.4 – Pola condición de orfandade: 6 ptos.2º SITUACIÓN LABORAL 2.1 - Situación de desemprego: - Pai: 3 ptos. - Nai: 3 ptos.2.2 - No caso de familias monoparentais, adxudicaráselles a puntuación da epígrafe correspondente multiplicada por dous.3º INGRESOS ECONÓMICOS Para a ponderación dos mesmos tomarase como referencia o indicador público de renda de efectos múltiples (IPREM) 2011 anual, fixando como importe máximo de ingresos a cantidade de 9.000€. Unha vez ditada e notificada a resolución de concesión da subvención deberase comunicar por parte da persoa beneficiaria a aceptación da mesma. O órgano concedente poderá realizar os controis administrativos e inspeccións que considere oportunos co fin de comprobar a veracidade dos datos consignados na documentación presentada, así como o cumprimento dos requisitos para a percepción da axuda. A persoa beneficiaria terá a obriga de colaborar en dita inspección, proporcionando os datos requiridos. DATOS DA PERSOA SOLICITANTE. DATOS DO REPRESENTANTE (si o/a solicitante é menor de idade) DATOS DOS MEMBROS COMPUTABLES DA UNIDADE FAMILIAR: Por todo o cal declaro que son certos os datos consignados na presente solicitude. En ______________, a _____ de ___________ de 2011. Firma da persoa solicitante, ou do seu representante si este é menor de idade. SR. ALCALDE-PRESIDENTE DO CONCELLO DE LOUSAME. – Fotocopia do D. N. I. do estudante, e da persoa que o representa no caso de menores de idade. – Certificación de empadroamento da unidade familiar. – Acreditación da condición de estudante mediante a entrega de copia cotexada da matrícula do curso actual, xunto coa carta de pagamento ou, no seu defecto, certificado do centro onde figure curso académico, nome do alumno, materia que estuda, e que ten aboado ou está exento do pago das taxas correspondentes. – Certificacións de imputación de rendas correspondente ao exercicio 2009 expedida pola Axencia Tributaria, de tódolos membros computables da unidade familiar que obteñan ingresos de calquera natureza. (pode solicitarse dende o concello, previa autorización, ver anexo II modelo autorización solicitude de datos tributarios). – Certificados de pensións anuais expedidas polo Instituto Nacional da Seguridade Social correspondente ó ano 2009, ou outro Organismo Oficial. – Certificación bancaria da conta corrente da persoa interesada, para o ingreso da axuda, si é o caso. – No caso de discapacidade do/a alumno/a, do solicitante ou dalgún dos membros da unidade familiar incluídos na solicitude, copia cotexada de: o Certificado emitido polo órgano competente do grao de minusvalía cunha porcentaxe igual ou superior ao 33%, o Resolución ou certificado emitido pola Seguridade Social de pensión de incapacidade permanente nos graos de total, absoluta ou grande invalidez, ou, o Documentación acreditativa da condición de pensionista de clases pasivas cunha pensión de xubilación ou retiro por incapacidade permanente para o servizo ou inutilidade. – No caso de familia numerosa: copia cotexada do título de familia numerosa en vigor. – No caso de situacións de desemprego: certificación do INEM. – No caso de separación ou divorcio: copia cotexada da sentenza xudicial. – Informe de Servizos Sociais no caso doutras situacións de dificultade social. De conformidade co previsto na Disposición Adicional Cuarta da Lei 40/1998, de 9 de decembro, do Imposto sobre a Renda das Persoas Físicas e outras Normas Tributarias, e nos termos e cas garantías que se establecen no artigo 2.4 da Orden de 18 de novembro de 1999, AUTORIZO a Attia Velychko Apachitei, traballadora social do Concello de Lousame a solicitar da Axencia Estatal da Administración Tributaria a información tributaria que precise en relación aos trámites/ solicitude formulada para DOCUMENTAR TRÁMITE SOLICITUDE AXUDAS DE TRANSPORTE ESCOLAR 2010/2011, DO CONCELLO DE LOUSAME. A presente autorización outorgarse exclusivamente aos efectos do trámite correspondente e en aplicación do artigo 95.1. k) da Lei 58/2003, xeral tributaria, que permiten, logo da autorización do interesado, a cesión dos datos tributarios que precisen as AA. PP. para o desenvolvemento da súas funcións. Lousame,. de …………………. de 2011.” Lousame, 26 de xullo de 2011. Asdo.: José Santiago Freire Abeijón, alcalde.